Սա հետաքրքրություն կառաջացնի այլ ներդրողների մոտ ևս: Մեծ Մասրիկը 55 մեգավատ հզորության է, բայց ունենք 15, 20, 30 մեգավատանոց արևային կայանների հիմնման ծրագրեր` ընդհանուր առմամբ 110-120 մեգավատ հզորության: Այսինքն` Մասրիկի լավ արդյունքների դեպքում մենք այս միտումը կշարունակենք և հնարավոր է այսօր ստանանք մի սակագին, վաղն ավելի էժան, քանի որ տեխնոլոգիաները փոխվում են, դրանց ինքնարժեքներն ընկնում են, այդ ընթացքում մենք էլ փորձառություն ենք ձեռք բերում: Սկսում ենք ավելի մրցունակ դառնալ թե տարածաշրջանում, թե ներքին շուկայում: